નોટબંધી પછી નાના ચલણના અભાવને કારણે છુટ્ટાની સમસ્યા સર્જાઈ જેથી અનેક લોકો ડિજિટલ ટ્રાન્જેક્શન તરફ વળ્યા. આ સ્થિતિથી ડિજિટલ ટ્રાન્જેક્શન ક્ષેત્રે અનેક તકોનું નિર્માણ થયું અને લોકોની સગવડમાં પણ વધારો થયો છે. બીજી તરફ આ સગવડ અને તકનો લાભ લેનારા કેટલાંક તકસાધુઓ પણ સક્રિય બન્યા છે. આવા તકસાધુઓ ડિજિટલ ફ્રોડ અને સાયબર ક્રાઈમ દ્વારા ઘણા લોકોનાં ખિસ્સાં ખંખેરી રહ્યા છે.